
„ Mânăstirea Neamţului ca focar de cultură 


Nu voiu privi mânăstirea Neamțului nici prin prizma istorică, 
nici prin cea religioasă. O voiu trata numai din punct de vedere A 
al culturii şi al literaturii, care s'a desvoltat în jurul acestui sfânt ? l 
locaş. 

Mânăstirea Neamţului este cea mai veche mânăstire din Mol- 
dova şi cea mai însemnată din punct de vedere cultural şi . 
literar ; este, cum o recunoaşte încă din 1844, profesorul fran- $ 
cez J. A. Vaillant, ,cea mai întinsă, mai populată, cea mai bo- 
gata din mânăstirile Moldovei; Neamţul este ca o Capitală şi cen: 
tru (al Moldovenilor) este Me pplerinagiilor sfinte, lerus 
țării“ 5, 

Dacă aş infatisa istoria „de sfânt locaş, ar trebui să re- 
pet, după marele nostru istoric N. Iorga 5), sau după pro: 
Const. N. Tomescu *) şi alţii, date mai mult sau mai p 
cute: că, după cum spune tradiţia, cucernicii călugări Sofronie, | 
şi Siluan sunt întemeitorii unei biserici de lemn, pe care apoi Voe- 
vodul Petru al Muşatei (1378—1393) a făcut-o de piatră; ar trebui 
să repet, că de numele Mânăstirii Neamţ se leagă mari figuri voe- 
vodale şi clericale, începând cu Alexandru cel Bun şi terminând 
cu |. P. S. S. Nicodim, Patriarhul României, care până în cnul 1935, 
ca egumen, a redat Mânăstirii acea strălucire şi acel duh cărtură- 


D» 


1) J. A. Vaillant, La Romanie, Paris 1844. vol. Ill, p. 428. 

2) N. lorga, Mânăstirea Neamțului. Viața călugărească şi munca 
pentru cultură, ed. li, M-rea Neamţu 1925. 

3) Constantin N. Tomescu, Scurtă povestire istorică despre Sfânta 
Mânăstire Neamţu şi despre aşezările monahale supuse ei, M-rea Neamţu 
1942, 

resc, pe care nu le mai cunoscuse decât in epoca de glorie a lui 
Paisie. 

Sunt însă de părere ca în vorba şi serisul nostru să aducem 
pe cât se poate şi ceva nou, pentrucă numai astfel nu ne vom „afla 
scriitori de cuvinte deşarte“, cum zice cronicarul. 

Mânăstirile româneşti, caşi cele străine de altfel, n'au fost 
numai locaşuri pentru înălțarea rugăciunilor noastre către Dumnezeu; 
mau fost numai instituţii bisericeşti, care să statornicească regulele 
preoţiei şi ale vieții monahale; mau fost numai izvoare tamadui- 
toare de boli sufleteşti şi trupeşti, într'o vreme când mânăstirile 
împlineau serviciile spitalurilor de astăzi. Mânăstirile au fost, mai 
mult ca orice, focare de cultură şi literatură, au fost centre de 
unde se împrăştiau în lumea nobililor şi a bogatilor, cât şi in 
aceia a nevoiaşilor, cele mai curate sentimente de pietate, de umi- 
linfa, de bunătate, admiraţie pentru frumuseţile şi tainele naturii, 
de speranţă în ajutorul lui Dumnezeu şi al oamenilor. Toate aceste 
sentimente, care dau omului puterea şi dorul de vieata, înobilau 
totodată sufletele -credincioşilor, şi-i indreptau spre culmile fru- 
mosului, pentrucă le erau prezentate în forma aleasă şi poetică a 
cântărilor şi lecturilor bisericeşti. 

Poporul măsoară adesea însuşirile unui om după proverbul : 
„Spune-mi cu cine tentâlneşti, ca să-ţi spun cine eşti“. Dacă ade- 
vărul acesta se aplică mai mult la constatarea însuşirilor psiholo- 
gice ale omului şi la purtarea lui în societate, apoi în sectorul spi- 
ritual Sar putea afirma prin imitare: spune-mi ce bibliotecă ai, 
ce cărți citeşti şi cum le citeşti, pentru a-ţi arata măsura intelec- 
tualitatii tale. Tot aşa, voind a caracteriza vieata literară şi cultu- 
rală a Mânăstirei Neamţului, va trebui să plecăm dela produsele 
cărturăreşti din jurul Mânăstirii, dela inspiratii lor alcătuitori. , 

Din fericire pentru noi şi în ciuda prădăciunilor şi a vicisitu- 
dinii timpurilor, au rămas două cataloage „pentru cărțile moldove- 
neşti întâiu şi pentru cele greceşti, câte să află la vivliothica Stin- 
tei Mânăstirii Neamţului“ 1), un catalog scris cam pe la 1820—1825 


1) Pr. D. Fecioru, Un catalog vechi de manuscrise şi cărți al biblio- 
tecii Mânăstirii Neamţului, în Biserica ortodoxă română, 59 (1941) p. 
414- 443. Editarea ştiinţifică a catalogului, făcută de Pr. D. Fecioru, mă 
dispensează a mai folosi şi studiul superficial şi ediţia detectoasă pe care 
a dat-o Iosif E. Naghiu in revista Mitropolia Moldovei, Febr.-Martie 1941, 
p. 67—83. 

şi altul din anul 1843. Din aceste cataloage vechi, din biblioteca 
rămasă până astăzi la Mânăstire, precum şi din acele manuscrise 
care au luat drumul pribegiei şi se găsesc astăzi în biblioteci străi- 
ne, la Oxford, Miinchen, in Rusia, din toate acestea, poţi vedea 
ca într'o oglinaé, rolul imens pe care l-a jucat M-rea Neamţului 
pentru prosperarea culturii şi literaturii româneşti. 

Observăm patru epoci intense, în care activitatea cultarală a 
Mânăstirii a îmbrăţişat aspecte şi idealuri deosebite. 

Prima epocă, dela 1424 până pe la 1600, în care sa scris 
slavoneşte, a fost ilustrată de mai mulţi cărturari: Gavril Uricul, 
caligraf şi miniaturist vestit, autorul Evangheliei greco-slavone din 
1429, cu care se mândreşte azi Biblioteca Bodleiană din Oxford t). 
Teoctist, ajuns mitropolit al Moldovei în 1451, „bărbat stiutog ca 
nimenea altul—cum zice cronicarul—căci învățase din doasch? in 
doasca cele vechi si cele nouă“?). Discipolul lui Teoctist, Visarion, al- 
cătuitorul, în 1503, al unei cărţi slavone la M-rea Zograf, din Mule 
Athos, unde-l trimesese Moldova 3), ca să întemeieze colaborarea 
moldavo-atonită. 

Teodor Mirişescu, care a caligrafiat în 1493, o evanghelie azi 
aflătoare în Biblioteca regală din München 9. GQmaticul Dimitrie, 
scriitorul Evangheliei din 15125). Cronicarii Moldovei, Macarie şi 
Eftimie, au fost egumeni ai Neamţului, primul în 1523, al doilea în 
1554 şi se crede, că aici şi-au alcătuit ei cronicele cu acele po- 
doabe de stil şi acel farmec naiv al naraţiunii, care aveau să pre- 
gătească drumul talentatului cronicar de mai târziu, Gr. Ureche. 
Mai adaog manuscrisul slav din 1557, un hronograf care cuprinde 
pe lângă istoria Moldovei şi pe aceia a Imperiului bizantin, a Tur- 
ciei şi a Serbiei‘). Această istorie este opera ierodiaconului Ilarion 


1) Facsimilat în parte de în Bianu, Documente de artă românească 
din manuscripte vechi, Evunghelia slavo-greacă scrisă în Mânăstirea 
Neamțului din Moldova de Gavriil Monachul la 1429, Bucureşti 1922. 

2) Vorbele spuse de discipolul lui, Macarie, cf. lon Bogdan, Vechile 
cronice moldoveneşti până la Urechia, Bucuresti 1891, p. 203, 

3) N. Iorga, Mănăstireu Neamţului, ed, Il, Neamţu 1925, p. 26, nota 1. 

4) N. Cartojan, Istoria literaturii române vechi, Bucureşti 1940, vol, 
I, p. 19. Că este vorba de o evanghelie, şinu o psaltire, v. facsimilele în N. 
lorga, Les arts mineurs en Roumanie, Buc. 1934, vol. 1. (pl. XI), facs. 1-9 

5, N. lorga, op. cit., p. 26—27 (după Melchisedec). 

6) I. Bogdan, Cronice inedite atingătoare de istoria Românilor, Buc. 

dela Neamt. S’ar mai putea aminti si alte numeroase monumente 
miniaturistice din scoala dela Neamţu '). 

Ceea ce caracterizează pe cărturarii acestei epoci, este acea 
strădanie de a ajunge şi Moldovenii ca şi Bizantinii şi Slavii din 
sudul Dunării, deopotrivă de buni caligrafi, de iscusiti miniaturisti, 
de harnici tălmăcitori şi răspânditori ai textelor istorice şi biseri- 
ceşti. Strădania lor a fost recunoscută chiar de savanții străini 
cari admit o influență a stilului moldovenesc in caligrafierea si 
ornamentarea vechilor manuscrise ruseşti din sec. XV şi XVI. Ru- 
sul lacimirskij confirmă textual că miniaturile ruseşti sunt „oarecum 
țipătoare şi mâzgălite“, rămânând foarte departe de luxoasele lor 
modele moldoveneşti 2). De altă parte, Sobolewskij, fostul profesor 
dela universitatea din Petrograd spunea că, privind aceste miniaturi 
moldoveneşti, vede el, ce importanţă au avut Românii în trecut pen- 
tru cultura slavă în general’). 

9 După o stagnare de peste un secol, ajungem la a doua epo- 
că de înflorire a vieţii literare la Neamt, în timpul egumenatului 
lui Paisie, dela 15 Aug. 1779—15 Noemv. 1794, când acesta moare. 

In perioada lui Paisie, „generalul copiştilor şi traducătorilor, 
izvoditorilor şi tâlehitorilor“—cum îl numeşte N. lorga ')—activitatea 


1895, p. 82—90 ; textul la p. 91—102 ; I. Minea, Letopisefele moldoveneşti 
scrise slavoneste, în Cercetări istorice, I (1925), p. 200 (nota). 

1) Nu există încă un studiu unitar şi complet asupra manuscriselor şi 
miniaturilor dela Neamt, ceea ce s'ar face, recunosc, foarte greu, deoarece 
manuscrisele cele mai însemnate sunt în afară de tara. Amănunte şi liste 
mai mult sau mai puţin complete se găsesc în Episcopul Melchisedec. Ca- 
talog de cărțile sârbeşti şi ruseşti manuscrise vechi, ce se află în Bi- 
blioteca Sântei Mănăstiri a Neamţului, în Revista pentru Istorie, Archeo- 
logie şi Filologie, Anul II, vol Ill (1884), p. 129—143; N. lorga, Les arts 
mineurs en Roumanie, Buc, 1934, vol. II. $. 45—48 ; V. Brătulescu, Minia- 
turi şi manuscrise din Muzeul de artă religioasă, Bucureşti 1939, p. 
131 (o listă mai completă a manuscriselor lui Gavril Uricul); A. Iacimirschy, 
Manuscrise slave şi ruseşti în bibliotecile româneşti, în ruseşte, S. Pe- 
tersburg 1905 (cu multe erori corectate în parte de Damian P. Bogdan, 
Despre manuscrisele slave din Biblioteca Academiei Române, Bucureşti, 
1940, p. 14—30). 

2) N. Cartojan, op. cit., p. 19. 

3) Traducere de Şt. Berechet în Biserica ortodoxă română, vol. 40, 
(1922), p. 620. 

4) N. Iorga, op. cii., p. 44. 

literară a Mânăstirii se îndreaptă pe o cale nouă, plină de învio- 
rare şi avânt. Locul intelenitei limbi slavoneşti îl ia limba bogată 
grecească, în dialectul ei popular de origină alexandrină. La cărţile 
esenţiale ale credintii (Evanghelia şi Psaltirea) se adaogă sutele de 
traduceri din operele teologice şi literare ale sfinţilor Părinţi ai Bi- 
sericii. Din cataloagele mai sus amintite, ale Bibliotecii M-rii Neam- 
țului, stim că s'au tradus operele fundamentale ale literaturii pa- 
tristice. Mă mulţumesc să citez numele numai a câtorva din aceşti 
autori traduşi şi răspândiţi de Paisie şi ucenicii lui: Vasile-cel-Mare, 
Grigore Teologul, loan Hrisostom, Theodoret, Ciprian, Fericitul Au- 
gustin, Eusebiu al Cesareei, Ciril al lerusalimului, Cassian, Efrem 
Sirul, Ignaţiu Teoforul, Nil Pustnicul din Sinai, Grigore de Naziant 
şi alții multi. 

Aceste cărți ascetice şi pioase, citite, ascultate, cântate şi co- 
piate de sute de călugări şi de mai mulţi credincioşi cuprindeau 
intr’o formă simplă şi plăcută, minuni din vetile sfinţilor, idei des- 
pre puterea divină, exemple de bunătate umană, mângâeri pentru 
alinarea suferințelor, imnuri de un lirism profund, în care se aducea 
slavă lui Dumnezeu. Toată această gamă de idei şi simtiri a înăl- 
{at inimele Românilor în trecut şi a facut ca să simtă, conştient 
sau înconştient, frumuseţea literaturii religioase. Ca să intelegeti si 
şi mai bine valoarea estetică şi morală a literaturii patristice, tra- 
duse de şcoala paisiană dela Neamţ şi răspândită apoi prin uceni- 
cii paisieni în toată ţara, ar trebui să cunoaşteţi mai întâi valoarea 
pe care i-au acordat-o unanim, savanții specialişti în materie. 

Teodoret, Episcopul Cirului, tălmăcit de Isaac Dascăl pe la 
1800 1), trece drept autorul care a oferit crestinatatii „o uimitoare 
comoară de erudiție şi o mare artă de eloquență“ 2). Ciprian, din 
care Isaac Dascălul şi ieromonahul Veniamin au tradus Tâlcuire la 
cântarea cântărilor -), are "0 forma literară calificată de leronim 
„mai strălucitoare decât soarele“. Operele lui erau aşa de mult 
gustate, încât o nobilă romană dase ordin ca fiica sa, ‘ta măritat, 

1) „Tâlcuirea la Psalmii lui David 150°. v. Catalogul editat de Pr, 
D. Fecioru, loc. cit,, p. 430 şi 438; „Apocalipsis, tâlcuire”, íbidem, p. 431; 
„Pentru Troita“, ibidem, p 438, 

2) Aprecierea cunoscutului patrolog Dr. Ioseph Nirschl, apud Preot 
M. Pâslaru, Valoarea Scrierilor Patristice şi folosul ce rezultă din studiul 
şi lectura lor, Ramnicu-Valcea, 1933, p. 31. 

3) Catalogul ed. de Pr. D. Fecioru, loc. cit., p. 424. 

„în loc de pietre scumpe şi mătase, să aibă pururea in mână ope- 
rele lui Ciprian“ 1). Suidas, în Lexiconul lui, spunea despre limba lui 
loan Hrisostom „că vâjâe mai cu putere decât cascadele Nilului“ 2). 
Predicele lui sunt puse, cu drept cuvânt, alături de cuvântările 
lui Demosthene şi Cicero. Opera lui Hrisostom a pătruns cel mai 
adânc la noi, prin numeroase traduceri, în bună parte pornite tot 
dela M-rea Neamţului, prin pana aceluiaşi Dascal Isaac, din anul 
17954). Epistolele lui Ignatiu Teoforul sunt traduse la Neamt sub 
titlul : „Trimiterile purtătoriului de Dumnezeu, Ignatie“ 3). Aceste 
epistole, deşi au fost scrise de el în drum spre moarte—condamnat 
pentru credinţa nestrămutată în Christos—totuşi ele sunt socotite de 
profesorul Nirschl „ca unele din cele mai prețioase monumente li- 
terare ale creştinismului“. O altă somitate în patrologie, prof. Otto 
Bardenhewer recunoaşte că aceste epistole au „stil original, bogat 
în imagini şi peste măsură de vioiu, expresiunea viguroasă şi 
sonoră“ 5). 

Un Dositei Calmotchi traduce „Trei cărţi a Fericitului Au- 
gustin“ 5), de sigur din opera lui „De civitate dei“, despre care 
Otto Bardenhewer spune că prin „concepţia ei măreaţă se ridică 
deasupra tuturor celorlalte apologii ale antichităţii creştine, ca un 
întreg şir de munţi înalţi“ ). Un Ilarion Dascăl tălmăceşte Cuvintele 
lui Grigore Bogoslovul din Nazianz ), care cu toată melancolia lor, 
conţin cugetări adânci şi au un farmec strălucitor. Benoit, un apo- 
logist poate cam exagerat al Cuvântărilor lui Grigore Bogoslovul, 
spune că ele au în sine „logica nebiruită a lui Bourdalon, unctia, cla- 
ritatea şi armonia lui Massillon, flexibilitatea, frumuseţea poetică şi 
vioiciunea lui Fenelon, puterea, măreţia şi înălțimea lui Bossuet“ °”). 


1) Părerea Fericitului leronim, apud. Pr. M. Pâslaru, op. cit., p. 26—27, 

2) Ibidem, p. 39. 

3) Catalogul, loc. cit., p. 423, „Tâlcuirea la Mathei Evanghelistul“ ; 
ibidem. p. 434 (alte opere). 

4) Catalogul, loc. cit, p. 422 şi 433. 

5) Pr. M. Pâslaru, op. cit., p. 24—25. 

6) Catalogul, loc. cit, p. 420, 440, 

7) Apud Pr. M. Pâslaru, op. cit., p. 30, 


8) Catalogul, loc. cit., p. 421, 432, 440, 441 („stihiri iambicesti“—poe- 


mele sale). 
9) F, Farrar, Viața şi operile Sfinţilor Părinţi şi Invățători ai Bise- 
ricii, Neamt 1934, partea II, trad. de Episcop Nicodem, p. 195 (nota 255), 

Un scriitor care a plăcut mult a fost Efrem Sirul şi cu traducerea 
operii lui sau ocupat mai mulţi cărturari dela Neamţ : Isaac, Gheor- 
ghe, Irinarh, Clement '). 

Efrem Sirul, după cercetările mai noi ale lui P. Emereau, tre- 
ce drept cel mai mare imnograf si scriitor, care a inspirat pe cel 
mai de seamă melod bizantin, Romanos, adânc tnfluentat de im- 
nografia siriană 2). Gherontie Dascălul, unu! dintre cei mai harnici 
traducători dela Neamţ, a dat în limba română „Capetele“, cuvân- 
tările lui Nil Sinaitul, sau Pustnicul 5), unul din cei mai talentaţi şi 
devotați discipoli ai lui loan Hrisostom. 

Aş putea coutinua să citez şi alte caracterizări, tot aşa de 
elogioase pentru ceilalți scriitori patristici şi imnografi. In orice caz, 
tezaurul dela Neamt, constitue floarea literaturii religioase din epoca 
ei de aur. Dacă savanți ulmii cad de acord în a recunoaşte înal- 
ta valoare literară a operelor patristice, vă puteţi uşor închipui ce 
însemnătate au pentru literatura românească, izvodirea şi tălmăcirea 
acestor opere de către Paisie dela Neamţ şi ucenicii lui. 

Curentul paisian n'a fost refractar nici texelor de literatură 
populară. Catalogul editat de Pr. D. Fecioru înregistrează asemenea 
opere: „Pentru Antihrist“ (p. 419), „Alexandria“ (p. 419), „Viiaţa 
Sf. Vasile cel Nou şi vămile“ văzduhului (p. 420), Esop (p. 433), 
Minunile Maicii Domnului (p. 427), ,hronogroful sfântului Dimitrie 
Rostovschii“ (p. 430, 441 şi442), „două cărţi a cuvioşilor părinţi Var- 
laam şi Ioasaf, indienii“ (pag. 443), „Povestea prea frumoasă a lui 
Mihail“ (p. 436), Floarea darurilor (p. 433 şi 441). Abundă între 
operele citite, acele producții hagiografice, cu toate speciile genului 
ca: lavsaicoane, raiul nou, paterice, limonare, crinii ţarinii. 

Nici autorii clasici greci nu lipsesc din preocupările paisiene; 
Pilde filosofesti (p. 428), Ahilevs (p. 431), Aristofan (p. 431), „At- 
hinagor filosoful Athineul* (p. 431), Aristoteles (p. 431), „Pătimirea, 
lui Telimah“ (p. 437), „Plutarh, pentru creşterea copiilor“, (p. 437), 
„Platon, Pravoslavnica învăţătură“ (p. 437) şi Socrate (p. 437). 

Alte manuscrise copiate aveau conţinut istoric. ,,Viiata Sfan- 
tului Nifon, patriarhul Tarigradului* in copia lui Ruvim Eclisiarhul 


1) Catalogul, loc. cit., p. 422, 433, 440. 

2) P. Emereau, Saint Ephrem le Syrien, son oeuvre littéraire grecque 
Paris 1928, p. 103—118. 

3) Catalogul, loc, cit, p 427, 


10 
(p. 420), ,Litopesitii ţării“ (p. 425), în „slovă veache“; „un litopis 
a lui Neculai Alixandru Vodă“ Mavrocordat (p. 443), „un hronicon 
(p. 439). 

Intr’un centru cultural, unde călugării copiau şi traduceau ne- 
încetat, nu e de mirare că vom găsi şi cărți necesare unor pre- 
ocupări filologice: gramatici româneşti (p. 421), „alfavite“ (p. 
419), „lexicoane varii“ („latineşti“, „grecesc i rusesc“, p. 435), o 
„Retorică rumânească“ (p. 429). 

Un gen răspândit în literatura religioasă, occidentală mai ales, 
erau aşa numitele „catenae“, comentarii pe marginea cartilor.sfinte. 
Le găsim în activitatea paisiană, purtând numele de „Lanţul sfinti- 
lor părinţi“ (p. 435—436). 

A treia epocă în activitatea culturală a Mânăstirii este domi- 
nată de introducerea tipografiei, ale cărei tipărituri ies la iveală, cu 
mici întreruperi, dela 1807—1861. Multe dintre manuscrisele paisi- 
ene văd acum lumina tiparului 1). In această vreme cei care au dat 
o măreție strălucitoare Neamţului sunt ieromonahii Veniamin, Gri- 
gore şi Gheronte dintre care primii doi ajung mitropoliți în Mol- 
dova şi Ţara-Românească. Schimburile culturale dintre Moldova şi 
Tara-Romaneasca se intensifică, Biserica anticipând, ca în atâtea 
alte rânduri, unirea politică a celor două Principate. O altă carac- 
teristică a epocii este reînvierea artei de ornamentatie a cărţii, de 
data aceasta sub forma gravurilor în lemn : xilogravura 2). Gravorii 
dela Neamţ ne-au dat, de pildă, prima evanghelie ilustrată 3), la 
1821, într'o tipăritură de format mare, cu chenare groase luxos 
ornamentate şi multe figuri în text. „Stambele“ 9)—cum le ziceau 


1) Vieţile sfinţilor, 1807—1809, 1813—1815; Cuvintele lui Isac Syrul, 
„1819; Hronograful lui Dimitrie al Rostovului, 1837; Cuvintele lui Efrem Syrul, 
1818—1823. Pentru epoca 1807—1830 aceste tipărituri nemtene se pot ur- 
mări din |. Bianu, N. Hodoş şi Dan Simonescu, Bibliografia românească 
veche, III, Buc 1913 —1936, 

2) Gh. Racoveanu, Gravura în lemn la Mănăstirea Neamţu, Bucureşti 
1940; Gh, Oprescu, Grafica românească in secolul al XIX-lea vol. 1, Bu- 
curesti 1942, p. 119- 211. d 

3) Dan Simonescu, Ilustrarea Evangheliilor, in ziarul România, 25 
Decembrie 1939, p. 4. 

4) La Neamţu s'a publicat o carte, un fel de manual cu explicații 
asupra ilustraţiilor din evanghelii. Această carte, necunoscută Bibliografiei 
româneşti vechi, a fost studiată de Şt, Berechet, O carte necunossutd Bi- 
bliografiei vechi româneşti, în Revista istorică, XXIV (1938), p. 130—132. 

cei vechi—adica clişeele în lemn, erau împrumutate tipografilor din 
Bucureşti, Braşov, Sibiu şi, împreună cu tipăriturile dela Neamt, au 
circulat în toate unghiurile ţării, contribuind la desvoltarea gustului 
artistic şi de citire, în România. 

In epoca actuală, care începe din 1924, Neamţul datorează 
totul egumenului ei Nicodim, Patriarhul de azi al României. 

Nicodim fiind ucenicul lui Vasian şi acesta al lui Neonil, care 
la rândul lui, a învăţat dogmele bisericii ortodoxe dela Paisie, 1. 
P. S. Sa însuflează Mânăstirii Neamţului, din nou, gloria străbună, 
înfințând şcoli şi ateliere ; aduce la vatra Mânăstirii vechile ei pro- 
prietati “şi păduri, luate prin secularizare ; imprimă o vieaté mona- 
stică națională, în locul aceleia de coloratura rusească, întiltrată 
încă din secolul trecut1). Ofensiva culturală prin numeroasele tipă- 
rituri din colecţiile „Ogorul Domnului“ şi „Din vieţile sfinţilor“, la 
care însuşi I. P. S. Sa este cel mai harnic şi prolific colaborator, 
aminteşte perioada paisiană, în tot ce a avut ea mai bun. Numai 
că în secolul al XVIII-lea traducerile patristice aveau o mare însem- 
nătate religioasă, dar şi literară, în timp ce acum, când literatura 
beletristică a luat o desvoltare aşa de mare, traducerile dela Neamt 
rămân cu o însemnătate mai mult religioasă şi morală. 

Am credința că gloria trecută a Mânăstirii ne obligă, de a- 
cum înainte la munci grele. Un sector în care s’ar putea activa cu 
folos şi în care s'ar putea aduce lucruri noi, este acela al literaturii 
vechi religioase. S’ar putea, de pildă, continua imprimarea în ediţii 
ştiinţifice, a vechilor traduceri paisiene. Cazaniile lui Varlaam 2) şi 
Vieţile Sfinţilor ale lui Dosoftei, ucenici cândva şi ei ai Neamţului 
şi ai Moldovii, cer şi ele dreptul la lumină şi vieaţă tot dela Nea- 
mfu. In ce ne priveşte, putem oricând ajuta la prosperarea în acest 
sens a Mânăstirii, cu o singură condiţie : să fim, la rându-ne, ajutaţi. 


1) „Călugării (ruşi) ajunseră a rupe pajura ţării şi guvernul trimite 
pe pretectul de Neamţ, spre execuţie, cu jandarmi“. Aceasta prin 1860. Cf. 
N. lorga, op. cit, p. 98. 

2) Aceasta a avut cinstea şi norocul de a fi editată de curând de 
Fundaţia Regală pentru literatură şi arta: Varlaam Mitropolitul Moldovei, 
Cazania 1643, Buc, 1943, in 40, 506 p. 

